Die Hoërskool Ben Vorster, wat verlede jaar nog in die Skild Afdeling gespeel het, het hierdie jaar in die Plaat Afdeling 'n trappie hoër sy stempel afdruk en is seker van twee semifinale in die Top 17-skole in die hele Noordvaal. Ben Vorster se 1ste span en 0/15A-span het na die afloop van die naweek se rugby teen Hoërskool Nelspruit hul plek in die twee semifinale bevestig.
Die Nyati's storm voort in hulle seisoen en sal komende naweek veg om hulle seisoen onoorwonne af te sluit teen Hoërskool Zwartkop. Hulle het die Rhino's van Nelspruit in 'n tawwe stryd 24-22 gewen om hulle status te behou en ook as die wenners van die reeks van die veld gestap. Die 3de span het verloor (34-5). Die Vossies se 0/16-span het 'n tawwe dag op kantoor gehad en moes klaar kom sonder twee van hulle staatmakers op die dag. Die Vossies se 0/15-span het hulle plek in die semifinale geboek deur die Nellies manne op tuisbodem te klop. Paballo Legodi en Tsegofatso Ramaloko het 3 skitter drieë uit hulle eie helfte gedruk en die wentelling van 33-27 aan die Vossies gegee.
Ben Vorster se 1ste span moes hierdie wedstryd wen om hulle self te verseker van 'n semifinaal. Die Vossies moes hard veg vir hulle oorwinning van 33-35. Die Vossies was halftyd 21-14 agter gewees en met 10min oor 33-20 agter, maar dit het nie die Vossies laat terugstaan nie. Met twee blits drieë deur die Vossies en 'n strafdoel deur Meyer Vorster het dit die Vossies verseker van 'n wen.
Die Vossies speel op 3 Augustus tuis teen Hoërskool Zwartkops wat sal bepaal of die Vossies 'n tuis semifinaal het. Kom ondersteun die Vossies asseblief!!
Beide die Vossies se sewesspanne was die naweek op Buffelpark gekroon as die Limpopo seweskampioene. [ Lees meer . . . ]